《赠王太常僧达诗》
南北朝·颜延之

玉水记方流，璇源载圆折。蓄宝每希声，虽秘犹彰彻。

聆龙■九每，闻凤窥丹穴。历听岂多士，岿然觏时哲。

舒文广国华，敷言远朝列。德辉灼邦懋，芳风被乡耋。

侧同幽人居，郊扉常昼闭。林闾时晏开，亟回长者辙。

庭昏见野阴，山明望松雪。静惟浃群化，徂生入穷节。

豫往诚欢歇，悲来非乐阕。属美谢繁翰，遥怀具短札。

作者简介：颜延之（384～456年），字延年，南朝宋文学家。祖籍琅邪临沂（今山东临沂）。曾祖含，右光禄大夫。祖约，零陵太守。父显，护军司马。少孤贫，居陋室，好读书，无所不览，文章之美，冠绝当时，与谢灵运并称“颜谢”。嗜酒，不护细行，年三十犹未婚娶。